Mar 19,2015
సెన్సెక్స్‌ 299 పాయింట్లు ర్యాలీ
   ముంబయి : అమెరికా ఫెడరల్‌ రిజర్వు కీలక వడ్డీ రేట్లను యథాతథంగా కొన సాగిం చనుందన్న ఊహాగానాల్లో వరుస నష్టా ల్లో ఉన్న దేశీయ స్టాక్‌ మార్కెట్లకు ఉప శమనం లభించింది. ఈ నేపధ్యంలోనే మంగళవారం సెన్సెక్స్‌, నిఫ్టీలు గత రెండున్నర మాసాల్లో ఎప్పు డూ లేని విధంగా పెరిగాయి. బిఎస్‌ఇ సెన్సెక్స్‌ 298.67 పాయింట్లు లేదా 1.05 శాతం రాణించి 28,736.38 వద్ద ముగిసింది. నేషనల్‌ స్టాక్‌ ఎక్సేంజీ నిఫ్టీ 90.15 పాయింట్లు లేదా 1.04 శాతం పెరిగి 8,723.30కు చేరింది.ఐటి, టెక్‌ సూచీలు మినహా బిఎస్‌ఇలో అన్నీ లాభాల్లోనే ముగిశాయి. వైద్య సూచీ అత్యధికంగా 1.82 శాతం పెరిగింది. ఇదే క్రమంలో కాపిటల్‌ గూడ్స్‌ 1.7 శాతం, ఎఫ్‌ఎంసిజి 1.51 శాతం, కన్సూమర్‌ డ్యూరెబుల్స్‌ 1.47 శాతం చొప్పున రాణించాయి. మరోవైపు ఐటి సూచీ 0.32 శాతం, టెక్‌ 0.16 శాతం చొప్పున పడిపోయాయి. సెన్సెక్స్‌లో హిందాల్కో 5.75 శాతం, ఎస్‌ఎస్‌ఎల్‌టి 4.02 శాతం, డాక్టర్‌ రెడ్డీస్‌ 3.66 శాతం, హెచ్‌డిఎఫ్‌సి 2.62 శాతం, టాటా మోటార్స్‌ 2.47 శాతం చొప్పున అధిక లాభాలు సాధించిన వాటిలో ముందు వరుసలో ఉన్నాయి. మరోవైపు ఇన్ఫోసిస్‌ 1.1 శాతం, కోల్‌ ఇండియా 0.78 శాతం, టాటా పవర్‌ 0.62 శాతం, భారతీ ఎయిర్‌టెల్‌ 0.6 శాతం, విప్రో 0.6 శాతం చొప్పున అధిక నష్టాలు చవి చూసిన వాటిలో టాప్‌లో ఉన్నాయి. అమెరికా తయారీ పారిశ్రామికోత్పత్తి సూచీ, గృహాల విక్రయ సూచీలు నిరాశజనకంగా చోటు చేసు కున్నాయని సోమవారం గణంకాలు వెల్లడ య్యాయి. దీంతో యుఎస్‌ ఫెడ్‌ వడ్డీ రేట్ల జోలికి పోకపోవచ్చన్న అంచనాల్లో మార్కె ట్లకు మద్దతు లభించింది. మరోవైపు భారత జిడిపిలో కరెంట్‌ ఎకౌంట్‌ లోటు 1 శాతానికి పరిమితం కానుందని ఆర్ధిక శాఖ మంత్రి అరుణ్‌ జైట్లీ పేర్కొనడం మదుపర్లలో కొంత విశ్వాసం నింపింది. అంతర్జాతీయ మార్కెట్లో డాలర్‌తో రూపాయి మారకం విలువ 0.06 పైసలు పటిష్టమై 62.7 వద్ద నమో దయ్యింది. బిఎస్‌ఇలో మిడ్‌క్యాప్‌, స్మాల్‌క్యాప్‌ సూచీలు 0.2-0.6 శాతం వరకు పెరి గాయి. మొత్తంగా మదుపర్ల మద్దతుతో 1,378 స్టాక్స్‌ లాభాల్లో ముగియగా, మరవైపు 1,436 స్టాక్స్‌ ప్రతికూలతలో ముగిశాయి.
మీ స్నేహితులకు రికమెండ్ చెయ్యండి